Aprobat:

Inspector Şcolar General,

prof.Costea Florentina Ecaterina

**REGULAMENT**

**CONCURS NAŢIONAL DE PROTECŢIA MEDIULUI**

**,, Natura te învaţă să fii ECO”**

 **Scopul:**

Concursul vizează stimularea şi valorificarea potenţialului creativ al elevilor din domeniul protecţiei mediului.

**Grupul ţintă:**

 **Concursul** se adresează elevilor din palate şi cluburi ale elevilor, unităţi de învăţământ din ciclul primar, gimnazial şi liceal, receptivi la procesul de modernizare, eficientizare şi implementare a cunoştinţelor de protecţia mediului.

**Obiectivele concursului:**

* conştientizarea importanţei ocrotirii mediului;
* implicarea elevilor în activităţi practice de protejare a mediului;
* stimularea iniţiativei individuale, a creativităţii şi imaginaţiei elevilor;
* dezvoltarea interesului elevilor de a realiza lucrări originale folosind deşeuri şi materiale reciclabile.

**Perioada de desfăşurare: 16 – 31 mai 2018**

**Locul desfăşurării: Palatul Copiilor şi Elevilor Ilfov, str.Ştirbei Vodă, nr.18, oraş Buftea**

**Condiţii de participare la concurs:**

La concurs participă elevi din ciclul primar, gimnazial şi liceal din unităţi şcolare, palate şi cluburi din ţară. Participarea la concurs va fi confirmată prin fişa de înscriere cu elevii participanţi, fişă care va fi trimisă odată cu lucrările elevilor. Se admit lucrări în tehnici diferite: colaje, obiecte din materiale reciclabile si din natură, afişe, desen, pictură, grafică, postere. Pot participa elevi din ciclul primar, gimnazial şi liceal ( se admit trei lucrări / elev). Pentru participareala concurs, coletul cu lucrări se va **expedia prin poştă (până la data de 05 mai 2018)** şi va cuprinde lucrările însoţite de etichete pe care se vor trece următoarele: numele şi prenumele elevului, categoria de vârstă/clasa, instituţia de învăţământ, titlul lucrării şi numele profesorului îndrumător. În colet se va ataşa fişa de înscriere, acordul de parteneriat semnat şi ştampilat (în două exemplare) şi un plic A4, autoadresat, timbrat(3 lei) pentru trimiterea diplomelor. Lucrările se trimit prin poştă până la data de 05 mai 2018 (data poştei), cu menţiunea –pentru Concursul Naţional ,,Natura te învaţă să fii ECO” pe adresa: Palatul Copiilor şi Elevilor Ilfov, str.Ştirbei Vodă, Nr. 18, localitatea Buftea, judeţul Ilfov, cod 070000.

 **Nu se percepe taxă de participare.**

 **Lucrările nu se returnează.**

 **Stabilirea rezultatelor şi alcătuirea clasamentului:**

 Punctajul pentru fiecare secţiune se stabileşte de către Comisia de jurizare alcătuită din specialişti în domeniu. Clasamentele se întocmesc pe categorii de vârstă. Premiile se acordă conform OMECTS nr. 3035/10.01.2012 privind aprobarea Metodologiei– cadru de organizare şi desfăşurare a competiţiilor şcolare şi a regulamentului de organizare a activităţilor cuprinse în calendarul activităţilor educative, şcolare şi extraşcolare.

 Lucrările vor fi apreciate tinând cont de: calitate, grad de dificultate, originalitate, creativitate şi corectitudinea tehnicilor folosite.

 Se va organiza o expoziţie cu toate lucrările echipajelor participante la concurs.

 Diplomele se vor trimite prin poştă până la data de 31 mai 2018.

 Persoane de contact: prof. Diana Dicianu, tel.0723652711, ccebuftea@yahoo.com

Concursul se regaseste in Calendarul Activitatilor Extrascolare Regionale 2018 ale Ministerului Educatiei Nationale.

 Director, Coordonator concurs:

 prof. Diana Dicianu prof. Diana Dicianu